  Майя Бывальцева Удмуртиысь дас дышетон огазеяськонъёс «Лидеры отрасли России – 2020» огъяросси вожвылъяськонын вормизы. Со сярысь элькунысь дышетонъя но тодосъя министерстволэн пресс-службаез ивортэ. Вожвылъяськонэ 50 сюрслэсь трос огазеяськонъёс пыриськизы. Огъяросси куара сётонлы йылпумъянъёсъя Удмуртиысь вормисе потӥзы: - Кожиль школа; - Понино школа; - Каракулино школа; - Каракулиноысь 2 номеро нылпи сад; - Ижкарысь 273 номеро нылпи сад; - Глазкарысь 27 номеро нылпи сад; - Глазкарысь 36 номеро нылпи сад; - Глазкарысь Нылпиез азинтон центр – 55 номеро нылпи сад; - Дэри черкоугртысь внешкольной ужъя центр; - Можгаысь искусствоосъя нылпи школа. Вормисьёс дышетон юртъёслэсь ваньбурзэс узырмытыны сертификатъёс басьтозы «Лидеры отрасли России – 2020» огъяросси вожвылъяськон дышетон, тодос, лулчеберет, спорт удысысь огазеяськонъёс понна азинлыко огазеяськонъёсты шедьтон, азинтон вылысь радъяське. Конкурс 2019-тӥ арысь 29-тӥ коньывуонысен 2020-тӥ арсь 28-тӥ оштолэзёзь лидерыотрасли.рф сайтын мынӥз.  Тодэ вайытом, Удмуртиын «Земский учитель» ӵектосэ пыриськыны ужкагазъёсты кутон азьланьтӥське. Тегъёс: Ижкар Удмуртия Россия вожвылъяськон школаос дӥськут  